ભૈયુજીના મોતના ૨૦ કલાક પછી જે તથ્યો સામે આવી રહ્યાં છે, એ અનુસાર પુષ્ટિ થાય છે કે એમની પહેલી પત્નીની પુત્રી અને બીજી પત્ની વચ્ચેનો ઝઘડો કારણભૂત છે. આ સાથે એ મહિલા અંગે પણ તપાસ ચાલી રહી છે, જેને એક દિવસ પહેલાં એ એક રેસ્ટોરન્ટમાં મળ્યા હતાં. પુત્રી અને એક વરિષ્ઠ પોલીસ અધિકારીના કહેવા મુજબ પારિવારિક સૂત્રોથી માહિતી મળી છે કે પહેલી પત્નીની પુત્રી કૂહુ અને બીજી પત્ની વચ્ચેના સંબંધો ખૂબ તણાવપૂર્ણ હતાં, જેના કારણે ભૈયુજી મહારાજ પરેશાની અનુભવી રહ્યા હતા.